La Casa de Cultura obri la matrícula del segon quadrimestre dels seus cursos el 3 de febrer
2025-07-24

El segon quadrimestre dels cursos de la Casa de Cultura s’obrirà amb l’inici de la matrícula el pròxim 3 de febrer a partir de les 9.00 hores a través de la Seu Electrònica de l’Ajuntament de Burjassot,

En aquest segon quadrimestre, es podran realitzar les matrícules en els cursos de revelat d’arxius Raw, dins de l’àrea d’arts plàstiques i, en el cas de l’àrea de noves tecnologies, en els monogràfics d’internet avançada, internet inicial i tauleta, mòbils i llibres electrònics.

En la web municipal, en la secció de cultura, està tota la informació sobre les places vacants, els horaris i els dies en què s’impartiran els diferents cursos.

En el cas de voler realitzar la matrícula de manera presencial, que s’obrirà el 10 de febrer, s’haurà de recollir la carta de pagament bancària en el Servei d’Atenció al Ciutadà (SAC), en la pròpia Casa de Cultura, i desplaçar-se a una sucursal de CaixaBank per a realitzar el pagament per finestreta.